**Rada školy pri Základnej umeleckej škole Ladislava Stančeka v Prievidzi**

**971 01 Prievidza, Rastislavova ulica č. 745/13**

**Z á p i s n i c a  č. 1/2024**

zo zasadnutia Rady školy pri ZUŠ Ladislava Stančeka Prievidza

**Termín konania:** utorok 27.februára 2024 od 17.00 h do 19.00 h

**Miesto konania zasadania**: ZUŠ L. Stančeka,

**Prítomní:** podľa prezenčnej listiny – Helena Dadíková, Mgr. Peter Krško, Ing. Jana Mihálová, MgA, Martina Polievková, Mgr. Lucia Vrtelová, Branislav Daubner

**Neprítomní** – ospravedlnení:Ing. Ľubomír Wäldl, MgA, Katarína Čičmancová, Ing. Monika Fialková, Mgr. Beáta Révayová, Ing. Roman Veselý

**Prizvaný, prítomný** – riaditeľ Mgr. art. Anton Bakyta

**Návrh programu :**

1. Otvorenie, schválenie programu
2. Kontrola plnenia uznesení RŠ

3. Informácia a o výchovno-vzdelávacej činnosti v ZUŠ Ladislava Stančeka

 v Prievidzi za 1. polrok školského roku 2023/2024

4. Uplatňovanie platných VZN v oblasti školstva v podmienkach ZUŠ LS

5. Informácia o príprave podujatí v II. polroku šk. roka 2023/24
6. Rôzne
7. Uznesenie
8. Záver

**K bodu č.1**

Rokovanie Rady školy pri ZUŠ Ladislava Stančeka v Prievidzi (ďalej len RŠ) otvorila predsedníčka RŠ Helena Dadíková. Na úvod privítala prítomných a ospravedlnila neprítomných. Konštatovala, že RŠ je rokovania a uznášania schopná, nakoľko sa na zasadnutí zúčastňuje 6 členov z 11. Predložila program rokovania RŠ, ktorý bol súčasťou pozvánky a doplnila program o ďalší bod - Správa o činnosti RŠ pri ZUŠ LS v Prievidzi za rok 2023. Prítomní program rokovania RŠ jednohlasne schválili*.*

**K bodu č.2**

Predsedníčka vykonala kontrolu plnenia uznesení RŠ.

**Vyhodnotenie uznesení Rady školy pri ZUŠ LS v Prievidzi za roky 2015, 2016, 2017, 2018, 2019 – ku dňu 27. februára 2024.**

***ROK 2015***

**Uznesenie č. 2/2015**

Rada školy ž i a d a **:**

b) riaditeľa ZUŠ LS

 2. informovať sa na dopravnom inšpektoráte PZ a Dopravnej komisii pri MsZ v Prievidzi o možnostiach rozšírenia parkovacích plôch na Rastislavovej ul. (posunutím zákazovej značky).

***NEDORIEŠENÉ, zostáva v sledovaní.***

**Uznesenie č. 8/2015**

Rada školy **ž i a d a :**

a) riaditeľa ZUŠ LS

 1. zabezpečiť prostredníctvom TSMPD, s.r.o., výsadbu drevín na realizáciu živého plotu od hlavnej cesty pri pavilóne „A“

***INFO*** *: v septembri 2018 uskutočnená obhliadka priestoru, ktorý žiada ZUŠ LS ohradiť zeleňou ( vhodné typy drevín -. kríkov).Prehliadku vykonala Ing. Silvia Masariková z TSMPD, ktorá prisľúbila vypracovať návrh výsadby spolu s predpokladanými výdavkami na nákup a výsadbu.*

***Zostáva v sledovaní.***

***ROK 2016***

**Uznesenie č. 8 + 16 /2016**

Rada školy **ž i a d a :**

a)riaditeľa ZUŠ LS

o prípravu projektu galérie pre potreby ZUŠ a mesta Prievidza vrátane požiadavky financovania tohto zámeru**.**

***Zostáva v sledovaní,*** Mgr. Lucia Vrtelová **predložila RŠ návrh** na financovanie základného vybavenia výstavných priestorov v budove ZUŠ LS ( v rozsahu približne 1000,00 € )

 b)pedagógov VO ZUŠ LS

aby pripravili alternatívne návrhy riešenia výstavných priestorov pre potreby VO ZUŠ LS aj

s predbežným návrhom na finančné zabezpečenie realizácie.

***Zostáva v sledovaní - v riešení.***

**Uznesenie č. 15/2016**

I. Rada školy  **žiada zriaďovateľa**

 v záujme ochrany zdravia a života žiakov ZUŠ LS bezodkladne riešiť vybudovanie

 prechodu pre chodcov v mieste medzi hlavnou budovou ZUŠ LS a vstupom do nádvoria

 pavilónu „A“ na Rastislavovej ul., v ktorom sa nachádzajú triedy VO a LDO.

***NESPLNENÉ - zostáva v sledovaní***

***ROZPRAVA K BEZPEČNOSTI CHODCOV V OKOLÍ ŠKOLY :*** *v**rozpočte mesta sú plánované finančné prostriedky na rok 2018 na riešenie* ***prechodu pre chodcov na Rastislavovej ul.*** *Predsedníčka RŠ sa informovala v júni t. r. na odbore výstavby o realizácii, bola informovaná, že akcia je pripravovaná. T. č. (október 2018) stále* ***nie je požiadavka realizovaná****, v rozpočte mesta je požiadavka zohľadnená v kapitálových výdavkoch vo výške viac ako 24. tis. € Požiadavka je v riešení* ***od januára 2015,v roku 2017*** *bol predseda ZRŠ B. Daubner na MsZ, na požiadanie PM nevystúpil v čase diskusie pre obyvateľov, PM prisľúbila, že požiadavka bude realizovaná*

***ROK 2018***

**Uznesenie č. 4/2018**

Rada školy  **žiada zriaďovateľa:**

aby riešil opravu strechy na budove ZUŠ ( minimálne čiastkovo ) a výmenu okien v pavilóne „A“. ZUŠ LS riešila čiastkovú opravu strechy pavilónu „A“ ( SMMP ) oprava rín a utesnenia prasklín okolo odvetrania strechy. Krytina strechy je podľa hodnotenia pracovníkov SMMP v dobrom stave. Rovnako bola vykonaná oprava prasklín na krytine strechy hlavnej budovy – svojpomocne.

 ***Čiastočne splnené - zostáva v sledovaní rekonštrukcia strechy na hlavnej budove, v návrhu rozpočtu na rok 2022 (výmena okien na pavilóne „A“ splnená ) .***

**Uznesenie č. 3/2019**

I. Rada školy **žiada zriaďovateľa**

a) riešiť požiadavku na vybudovanie prechodu pre chodcov z roku 2015 na Rastislavovej ulici z dôvodu ochrany a bezpečnosti detí;

***NESPLNENÉ - zostáva v sledovaní***

b) riešiť požiadavku možnosti rozšírenia parkovacích plôch na Rastislavovej ul. posunutím zákazovej značky z roku 2015 v súčinnosti s Komisiou dopravy, výstavby, územného plánu a životného prostredia  pri MsZ;

***NESPLNENÉ - zostáva v sledovaní***

c) v rozpočte na rok 2020 zohľadniť požiadavku na vypracovanie štúdie na úpravu areálu pri pavilóne „A“

 ***NESPLNENÉ - zostáva v sledovaní***

III. Rada školy **žiada zriaďovateľa a riaditeľa ZUŠ**

a) riešiť požiadavku ZUŠ LS s vedením ZŠ Rastislavova na uvoľnenie časti prechodovej chodby pre ZUŠ, ktorá by sa využívala na skladovacie priestory

***V riešení - zostáva v sledovaní – riad. ZŠ s riešením súhlasí***

II. Rada školy **žiada** riaditeľa ZUŠ LS

o preverenie možnosti vypracovania architektonickej štúdie átria pri pavilóne „A“

***NESPLNENÉ - zostáva v sledovaní***

III. Rada školy **žiada** riaditeľa ZUŠ LS

o prerokovanie možností získania mimorozpočtových finančných prostriedkov s Mgr. I. Bencom- vedúcim referátu pre projekty a investície.

***NESPLNENÉ - zostáva v sledovaní***

**Uznesenie č. 2/2023 zo 07.03.2023**

b) možnosť fotovoltaických panelov na strechu ZŠ **zostáva v sledovaní**, oprava strechy bola už ukončená - splnené

**K bodu č.3**

Riaditeľ ZUŠ Mgr. art. Bakyta informoval o výsledkoch žiakov k I. polroku školského roku 2023/2024. Prezentoval jednotlivé prehľadové tabuľky o počtoch žiakov v odboroch a klasifikovaní žiakov. Počty a prehľad klasifikovaných žiakov v jednotlivých odboroch sú *v prílohe č.1*, ktorá tvorí súčasť zápisnice.

Riaditeľ ZUŠ informoval aj o počte žiakov v súboroch školy, ZUŠ má 15 súborov v hudobnom odbore, v ktorých je 185 žiakov.

**K bodu č.4**

Jedným z platných VZN v oblasti školstva v podmienkach ZUŠ LS je VZN o poplatkoch - príspevok na čiastočnú úhradu nákladov spojených so štúdiom platia žiaci prevažne mesačne počas celého šk. roku, niektorí aj jednorázovo, v prípade „neplatičov“ škola posiela upomienky.

**K bodu č.5**

Riaditeľ ZUŠ informoval ešte o pripravovaných podujatiach školy v 2. polroku šk. roka 2023/2024 *( viď príloha č.2).*

Niektoré z pripravovaných podujatí:

15.03.2024 – Stančekova Prievidza 2024– spevácka súťaž

21.03.2024 – Boráková Prievidza 2024 – súťaž bicích nástrojov

27.03.2024 - Deň učiteľov v KaSS

31.05.2024 – Fúzie

14.06.2024 – vyradenie absolventov

Absolventská výstava výtvarného odboru by tento rok mala byť v NsP v Bojniciach.

**V doplnenom bode programu** „Správa o činnosti RŠ pri ZUŠ LS v Prievidzi za rok 2023“ , rada školy prerokovala správu, predsedníčka RŠ sa opätovne vrátila k uzneseniam, ktoré nie sú dlhodobo splnené:

1) prechod pre chodcov k pavilónu ZŠ Rastislavova, ktorý sa rieši od roku 2015 a stále nie je vybudovaný a nie je ani žiadny „posun“ . Predsedníčka RŠ informovala, že na referáte dopravy na MsÚ Prievidza je nový zamestnanec, odborník na dopravu Ing. Branislav Michalík. Odporúča vyvolať s ním stretnutie a návrhy na riešenie s ním prerokovať.

2. Podobne je potrebné prerokovať aj možnosť posunutia zákazovej značky z dôvodu získania nových parkovacích miest na Rastislavovej ulici.

Riaditeľ požiadal RŠ o možnosť riešenia parkovania motorových vozidiel počas konania celoslovenských súťaží ( 4x do roka ) a Fúzii na Rastislavovej ulici.

**Predsedníčka RŠ odporučila s MsP rokovanie k tejto požiadavke.**

**K bodu č.6**

Riaditeľ informoval RŠ, že bolo rokovanie umeleckých škôl na ministerstve školstva vo veci prechodu ZUŠ do kategórie škôl s prenesenými kompetenciami, minister by bol tomu aj naklonený, ale ZMOS to zatiaľ nepodporuje.

**K bodu č.9**

Predsedníčka RŠ poďakovala členom RŠ za účasť.

Uznesenie tvorí prílohu zápisnice.

**U z n e s e n i e**

zo 1. zasadania Rady školy pri ZUŠ Ladislava Stančeka

**zo dňa 27. 02. 2024**

**Uznesenie č. 1 /2024**

I. Rada školy **konštatuje:**

a) že je rokovania a uznášania schopná, nakoľko sa na jej rokovaní zúčastnilo

 6 členov z 11 riadnych členov;

II. Rada školy **berie na  vedomie:**

a) Informáciu o výchovno-vzdelávacej činnosti v ZUŠ Ladislava Stančeka v Prievidzi za 1. polrok školského roku 2023/2024

b) Informáciu o príprave podujatí v II. polroku šk. roka 2023/24

c) Správu o činnosti Rady školy pri ZUŠ LS v Prievidzi za rok 2023

**Uznesenie č. 2/2024**

I. Rada školy **odporúča riaditeľovi ZUŠ LS, predsedníčke RŠ a Mgr. Krškovi :**

a) dohodnúť stretnutie na referáte dopravy MsÚ Prievidza vo veci neriešených uznesení RŠ – prechod pre chodcov a posunutie zákazovej značky;

b) rokovať s náčelníkom MsP ohľadne možnosti parkovania počas konania celoslovenských súťažných podujatí

V Prievidzi dňa 27.02. 2024

Zapísala: Ing. Jana Mihálová

 Helena Dadíková

 predsedníčka RŠ

**Prílohy:**

1. Prehľad klasifikácie žiakov za 1 polrok škol. roku 2023/2024

2. Plán podujatí ZUŠ LS na 2.polrok škol. roku 2023/2024

3. Správa o činnosti RŠ pri ZUŠ LS v Prievidzi za rok 2023